පෙරේරා උන්නැහේ අස්කිරීමසඳරැස ප්‍රධාන කර්‍තෘභූත එච්.ඇස්. පෙරේරා උන්නැහේ ස්වධුරයෙන් අස්කරණු ලැබූ බැව් දැනගත් අපි වයස්‍යයෙක් වශයෙන් අවශ්‍යයෙන්ම කනගාටුවීමු.පසුගිය 16 වෙනි දින බෞද්ධ මන්දිරයේදී පවත්වනු ලැබූ කොළඹ පරමවිඥානාර්ථ බෞද්ධ සමාගමේ සාමාන්‍ය මහාසභාව පිළිබඳ වාර්තාවේ මේ සඳහා මෙසේ සඳහන් කර තිබේ.1909 නොවැම්බර් 19 සඳරැසින් “සඳරැස කර්‍තෘභූත එච්.ඇස්. පෙරේරා මහතා සමාගමේ නියමයට ද විරුද්ධව සමාගමට හානි ගෙණ දෙන අන්දමේ කර්‍තෘවාක්‍යයක් මේ මස 12 වෙනිදා පත්‍රයේ පළකිරීමට උත්සාහ කිරීමෙන් හා පත්‍රය නිකුත් කිරීමට ආණ්ඩුවෙන් බලය ලැබ සිටි උන්නැහේ විසින් අත්සන් කොට ආණ්ඩුවට යවන පිටපත යැවීමට බැරිය කිමෙන් ද පත්‍රයේ මුල පටන් පැවති බුද්ධවර්‍ෂය තම හිතු කැමැත්තෙන් වෙනස් කිරීමෙන්ද පත්‍රයට ප්‍රයෝජනවත් ලියුම් ලිවූ ඩේවීස් මහත්මයාට කර්‍තෘ වාක්‍යයකින් නින්දා කිරීමෙන්ද උන්නැහේගෙන් ඉල්ලා යවන ලද නඩු වියදම් ලැයිස්තු නොඑවීමෙන්ද උන්නැහේ ලේකම් මහතාට එවන ලද අයොග්‍ය ලියුමක් නියමයේ හැටියට අහක්කර නොගැණීමෙන්ද සමාගමට අකීකරුව ඊට හානි පැමිණෙන්නාවූද අපකීර්තිය ඇති වෙන්නාවූද දේ කිරීම ගැණ සමාගම කල්පනා කොට එච්.ඇස්. පෙරේරා මහත්මයා සඳරැස කර්‍තෘධුරයෙන් අස්කිරීමට සම්මත කරගන්නා ලදී.”1909 නොවැම්බර් 30 සඳරැසින්“දැන්වීමයිකොළඹ පරමවිඥානාර්ථ බෞද්ධ සමාගමට අයිති සරසවි සඳරැස පත්‍රයේ ප්‍රධාන කර්‍තෘධුරය ඉසුලූ එච්.ඇස්. පෙරේරා මහතා මේ 16 වෙනි දින එම ධුරයෙන් අස්කළ බැව් සියලු දෙනා වෙත මෙයින් දැනුම්දෙමි.මේවගට - ජී‍.